e — DT 
molle, totum splendide argentatum, dorso cano- coerulescente, pin- 
nis superioribus gryseis.  Sutura lateralis parum conspicua, tenerri- 
ma, dorso propinqua, in medio longitudinis paulo magis recedens. 
Cauda lateribus minime carinata, sed plana. Pinnae dorsi parvae, 
prior remota a capite, radiis acicularibus, tenuibus octo, quorum 
secundus longior; altera versus caudam sensim angustata, radiorum 
circiter 24. Huic opposita p. ani similis, sed alba, continua rad. »4. 
et minimus aculeus ante ejus radicem; hinc pinnulae spuriae nullae. 
P. pectorales parvae, radiis tenuibus, subsimplicibus 14. ventrales 
adhuc minores, radiorum sex, contiguae in caria abdominis, tenui- 
que membrana inter se et cum carina connexae, (litt. a) albae. 
Caudae pinna bifurca, radiis 17. multifidis, albida, litura nigricante 
in ipso sinu bifurcationis. — Species haec transitum ad  Clupeas 
monstrat. 
XXVIL MUGILE S. 
Gregali et migratorio vitae genere affines Clupeis pisces, et 
aeque imbelles aliorumque marinorum animalium et avium praedae 
destinati, temperatiore in climate maria aeque copiosa prole replent, 
ut borealia Clupeae. In Ponto Euxino, tanquam ultimo quem pe- 
tunt migrationis termino, praesertim pullulant et maxima copia retia 
replent; jamque Strabo, cujus Pelamydes esse videntur Mugiles, 
originem horum piscium in mari nigro posuit, et migrationem eorum 
per Bosphorum thracicum, capturamque maximam in sinu vel cornu 
Byzantino, graphice descripsit. Sed etiam in mari atlantico eorum 
copia non deest, quin et Americana species vix ab Europaea diversa 
